b'\n_START_ARTICLE_\n\xc5\xa0kofjelo\xc5\xa1ki pasijon\n_START_SECTION_\nUprizoritve\n_START_PARAGRAPH_\nV 18. stoletju so prireditve denarno omogo\xc4\x8dili kapucini, Bratov\xc5\xa1\xc4\x8dina Presvetega Re\xc5\xa1njega telesa, verniki in dr\xc5\xbeava. Prva izvedba pasijona je bila prirejena kot spokorna procesija na veliki petek (petek pred veliko no\xc4\x8djo) 11. aprila 1721, enkrat letno so ga izvajali do leta 1751. Zaradi finan\xc4\x8dnih te\xc5\xbeav ga je leta 1768 odpravil gori\xc5\xa1ki nad\xc5\xa1kof. Po dveh stoletjih je bil \xc5\xa0kofjelo\xc5\xa1ki pasijon ponovno predstavljen leta 1936 v okviru obrtno-industrijske razstave na dvori\xc5\xa1\xc4\x8du \xc5\xa1ole v \xc5\xa0kofji Loki, v izvirni zasnovi (po mestnih ulicah) pa leta 1999 in 2000. _NEWLINE_\xc5\xa0kofjelo\xc5\xa1ki pasijon je uglasbil slovenski skladatelj Alojz Srebotnjak (zasedba: sopran, alt, tenor, bas, me\xc5\xa1ani zbor in orkester). V priredbi Mete Ho\xc4\x8devar je delo uprizoril tudi ansambel Ljubljanska Drama. _NEWLINE_Zadnje uprizoritve pasijona so bile leta 2015.  Prihodnje uprizoritve so planirane za leto 2021.\n_START_SECTION_\nSlike (podobe)\n_START_PARAGRAPH_\nPrvi del_NEWLINE_Prva podoba: Raj _NEWLINE_Druga podoba: Smrt _NEWLINE__NEWLINE_Drugi del_NEWLINE_Tretja podoba: Gospodova (zadnja) ve\xc4\x8derja_NEWLINE_\xc4\x8cetrta podoba: Samson _NEWLINE_Peta podoba: Krvavi pot_NEWLINE_\xc5\xa0esta podoba: Bi\xc4\x8danje_NEWLINE__NEWLINE_Tretji del_NEWLINE_Sedma podoba: Kronanje_NEWLINE_Osma podoba: Hieronim_NEWLINE_Deveta podoba: Glejte, \xc4\x8dlovek_NEWLINE_Deseta podoba: Kristus na kri\xc5\xbeu_NEWLINE_Enajsta podoba: Mati sedem \xc5\xbealosti_NEWLINE_Dvanajsta podoba: Skrinja zaveze_NEWLINE_Trinajsta podoba: Bo\xc5\xbeji grob\n_START_SECTION_\nOdlomki besedila\n_START_PARAGRAPH_\npo zapisu Lovrenca Marusi\xc4\x8da (o\xc4\x8deta Romualda, 1721)'